CELEX: 52005PC0211
Language: el
Date: 2005-05-26
Title: Πρόταση απόφασης του Συμβουλίου σχετικά με την κοινοτική θέση για το σχέδιο απόφασης αριθ. 2/2005 της μεικτής επιτροπής που συστάθηκε δυνάμει της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας όσον αφορά ορισμένα κτηνιατρικά θέματα

Σημαντική ανακοίνωση νομικού περιεχομένου

|

52005PC0211

Πρόταση απόφασης του Συμβουλίου σχετικά με την κοινοτική θέση για το σχέδιο απόφασης αριθ. 2/2005 της μεικτής επιτροπής που συστάθηκε δυνάμει της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας όσον αφορά ορισμένα κτηνιατρικά θέματα  /* COM/2005/0211 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.05.2005COM(2005)211 τελικό.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την κοινοτική θέση για το σχέδιο απόφασης αριθ. 2/2005 της μεικτής επιτροπής που συστάθηκε δυνάμει της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας όσον αφορά ορισμένα κτηνιατρικά θέματα.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η απόφαση αριθ. 2/1999 της μεικτής επιτροπής ΕΚ-Ανδόρρας καθόρισε τα νομοθετικά μέτρα που πρέπει να θεσπιστούν από την Ανδόρρα με σκοπό την εφαρμογή του πρωτοκόλλου για τα συμπληρωματικά κτηνιατρικά θέματα της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, το οποίο υπογράφηκε στις Βρυξέλλες στις 15 Μαΐου 1997[1]. Η απόφαση αυτή εξασφάλισε τη διατήρηση των παραδοσιακών ροών του εμπορίου ζώντων ζώων και ζωικών προϊόντων μεταξύ της Ανδόρρας και της Κοινότητας.2. Οι αποφάσεις αριθ. 1/2001[2] και αριθ. 2/2003[3] της μεικτής επιτροπής ΕΚ-Ανδόρρας καθορίζουν περαιτέρω κανόνες για την εφαρμογή του εν λόγω πρωτοκόλλου και επεκτείνουν τον τομέα των εναρμονισμένων εμπορικών συναλλαγών.3. Η κτηνιατρική υποομάδα της μεικτής επιτροπής ΕΚ-Ανδόρρας, κατά τη συνεδρίαση της 25ης και 26ης Ιανουαρίου 2005, εξέτασε το ενδεχόμενο επέκτασης του πρωτοκόλλου για τα κτηνιατρικά θέματα, ώστε να συμπεριληφθούν σε αυτό τομείς της κτηνιατρικής νομοθεσίας που δεν καλύπτονταν προηγουμένως και οι οποίες πρέπει να εφαρμόζονται σε όλες τις νέες ροές εμπορίου που μπορούν να αναπτυχθούν στον τομέα των ζώντων ζώων και των ζωικών προϊόντων. Η κτηνιατρική υποομάδα σύστησε στη μεικτή επιτροπή ΕΚ-Ανδόρρας το συνημμένο σχέδιο απόφασης, το οποίο περιλαμβάνει τη συμπληρωματική κοινοτική νομοθεσία που πρέπει να εγκρίνει και να εφαρμόσει η Ανδόρρα το αργότερο 18 μήνες μετά την έγκριση της απόφασης της μεικτής επιτροπής.4. Το σχέδιο απόφασης περιλαμβάνει διατάξεις σχετικά με την ασφάλεια των τροφίμων, τους όρους υγειονομικού ελέγχου που εφαρμόζονται στις μη εμπορικού χαρακτήρα μετακινήσεις ζώων συντροφιάς, την αναγνώριση και την καταγραφή των αιγοπροβάτων και τους κανόνες υγειονομικού ελέγχου που διέπουν την παραγωγή, τη μεταποίηση, τη διανομή και την εισαγωγή προϊόντων ζωικής προέλευσης που προορίζονται για ανθρώπινη κατανάλωση.Το σχέδιο απόφασης προβλέπει τη νομοθεσία που πρέπει να θεσπισθεί και όλα τα συμπληρωματικά μέτρα που πρέπει να λάβει η Ανδόρρα για να εξασφαλίσει την ορθή εφαρμογή αυτής της νομοθεσίας.5. Η Επιτροπή συνιστά στο Συμβούλιο να εγκρίνει το συνημμένο σχέδιο απόφασης ως κοινοτική θέση, με σκοπό τη λήψη απόφασης από τη μεικτή επιτροπή.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την κοινοτική θέση για το σχέδιο απόφασης αριθ. 2/2005 της μεικτής επιτροπής που συστάθηκε δυνάμει της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας όσον αφορά ορισμένα κτηνιατρικά θέματαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκή Κοινότητας, και ιδίως το άρθρο 300, παράγραφος 2, δεύτερο εδάφιο,Eκτιμώντας τα ακόλουθα:(1) Δυνάμει του άρθρου 17 παράγραφος 1 της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, η οποία υπογράφηκε στο Λουξεμβούργο στις 28 Ιουνίου 1990 και εγκρίθηκε με την απόφαση 90/680/ΕΟΚ του Συμβουλίου ("η συμφωνία")[4], συγκροτείται μεικτή επιτροπή η οποία αναλαμβάνει τη διαχείριση της συμφωνίας και μεριμνά για την ορθή εφαρμογή της ("η μεικτή επιτροπή ΕΚ-Ανδόρρας").(2) Το πρωτόκολλο για τα κτηνιατρικά θέματα που συμπληρώνει τη συμφωνία ("το πρωτόκολλο") εγκρίθηκε με την απόφαση 97/345/ΕΚ του Συμβουλίου της 17ης Φεβρουαρίου 1997 για τη σύναψη του πρωτοκόλλου για τα κτηνιατρικά θέματα που συμπληρώνει τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας[5]. Με το πρωτόκολλο αυτό, η Ανδόρρα αναλαμβάνει τη δέσμευση να εφαρμόσει ορισμένες κοινοτικές κτηνιατρικές ρυθμίσεις. Το πρωτόκολλο προβλέπει επίσης την κατάρτιση καταλόγου από τη μεικτή επιτροπή ΕΚ-Ανδόρρας με τις κοινοτικές διατάξεις τις οποίες πρέπει να εφαρμόσει η Ανδόρρα. Επιπροσθέτως, το πρωτόκολλο προβλέπει τη σύσταση κτηνιατρικής υποομάδας, η οποία θα διατυπώνει συστάσεις στη μεικτή επιτροπή με σκοπό την τροποποίηση ή την επικαιροποίηση της υπό εξέταση κοινοτικής νομοθεσίας.(3) Το άρθρο 4 της απόφασης 97/345/ΕΚ του Συμβουλίου ορίζει ότι η κοινοτική θέση σχετικά με τις συστάσεις της κτηνιατρικής υποομάδας καθορίζεται από το Συμβούλιο.(4) Δυνάμει των αποφάσεων αριθ. 2/1999[6], 1/2001[7] και 2/2003[8] της μεικτής επιτροπής ΕΚ-Ανδόρρας καταρτίστηκαν κατάλογοι των κοινοτικών κτηνιατρικών διατάξεων που πρέπει να εφαρμόσει η Ανδόρρα.(5) Η κτηνιατρική υποομάδα της μικτής επιτροπής ΕΚ-Ανδόρρας, κατά τη συνεδρίαση της 25ης και 26ης Ιανουαρίου 2005 στην Ανδόρρα, σύστησε την κατάρτιση συμπληρωματικού καταλόγου κοινοτικών κτηνιατρικών ρυθμίσεων που θα πρέπει να εφαρμοστούν από την Ανδόρρα με σκοπό την επέκταση της συμφωνίας.(6) Αυτός ο συμπληρωματικός κατάλογος θα πρέπει να εγκριθεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η κοινοτική θέση στο πλαίσιο της μεικτής επιτροπής ΕΚ-Ανδόρρας, η οποία συστάθηκε δυνάμει του άρθρου 17 παράγραφος 1 της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, όσον αφορά τη σύσταση της κτηνιατρικής υποομάδας, η οποία συγκροτήθηκε στο πλαίσιο της μεικτής επιτροπής, κατά τη συνεδρίασή της στις 25 και 26 Ιανουαρίου 2005 στην Ανδόρρα, σχετικά με την επέκταση των κοινοτικών κτηνιατρικών διατάξεων που πρέπει να εφαρμοστούν από την Ανδόρρα αντιστοιχεί στο σχέδιο απόφασης της μεικτής επιτροπής που επισυνάπτεται στην παρούσα απόφαση.Άρθρο 2Η απόφαση αριθ. 2/2005 της μεικτής επιτροπής ΕΚ-Ανδόρρας θα δημοσιευθεί στην Επίσημη Εφημερίδα της Ευρωπαϊκής Ένωσης μόλις εγκριθεί.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΚείμενο του σχεδίου απόφασης αριθ. 2/2005 της μεικτής επιτροπής ΕΚ-ΑνδόρραςΗ ΜΕΙΚΤΗ ΕΠΙΤΡΟΠΗ,Έχοντας υπόψη:τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας[9], η οποία υπογράφηκε στο Λουξεμβούργο στις 28 Ιουνίου 1990, και ιδίως το άρθρο 17,το πρωτόκολλο για τα συμπληρωματικά κτηνιατρικά θέματα της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας[10], το οποίο υπογράφηκε στις Βρυξέλλες στις 15 Μαΐου 1997, και ιδίως το άρθρο 2,Eκτιμώντας τα ακόλουθα:(1) Κατά τη συνεδρίαση της 25ης και 26ης Ιανουαρίου 2005, η κτηνιατρική υποομάδα της μεικτής επιτροπής ΕΚ-Ανδόρρας, η οποία συστάθηκε σύμφωνα με το άρθρο 2 του πρωτοκόλλου για τα συμπληρωματικά κτηνιατρικά θέματα της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, σύστησε την κατάρτιση συμπληρωματικού καταλόγου κοινοτικών κτηνιατρικών ρυθμίσεων που θα πρέπει να εφαρμοστούν από την Ανδόρρα, πέραν της κοινοτικής κτηνιατρικής νομοθεσίας που προβλέπεται στις αποφάσεις αριθ. 2/1999[11], 1/2001[12] και 2/2003[13] της μεικτής επιτροπής ΕΚ-Ανδόρρας. Η μεταφορά και η εφαρμογή από την Ανδόρρα των κοινοτικών κτηνιατρικών διατάξεων που προβλέπονται στον εν λόγω κατάλογο πρέπει να πραγματοποιηθούν εντός 18 μηνών από την έγκριση της παρούσας απόφασης,ΑΠΟΦΑΣΙΖΕΙ:Άρθρο 11. Η Ανδόρρα μεταφέρει και εφαρμόζει την κοινοτική κτηνιατρική νομοθεσία που παρατίθεται στο παράρτημα της παρούσας απόφασης εντός 18 μηνών από την ημερομηνία έγκρισης της παρούσας απόφασης.2. Όσον αφορά τον κανονισμό (ΕΚ) αριθ. 178/2002, η Ανδόρρα καλείται να μεταφέρει και να εφαρμόσει μόνο τις διατάξεις σχετικά με την ασφάλεια των τροφίμων. Η συμμετοχή της Ανδόρρας στο σύστημα έγκαιρης προειδοποίησης που θεσπίζεται με το άρθρο 50 παράγραφος 6 του κανονισμού αρχίζει να ισχύει από την ημερομηνία μεταφοράς στη νομοθεσία της Ανδόρρας και εφαρμογής των προαναφερόμενων μέτρων.3. Σύμφωνα με το άρθρο 31 του κανονισμού (ΕΚ) αριθ. 882/2004, η Ανδόρρα διαβιβάζει καταλόγους εγκεκριμένων εγκαταστάσεων στην Επιτροπή και τις αρμόδιες αρχές των κρατών μελών.4. Οι εγκαταστάσεις στην Ανδόρρα υπόκεινται σε κοινοτικούς ελέγχους όπως ακριβώς οι εγκαταστάσεις στην Κοινότητα, σύμφωνα με το άρθρο 45 του κανονισμού (ΕΚ) αριθ. 882/2004. Σύμφωνα με τον Τίτλο V του κανονισμού (ΕΚ) αριθ. 882/2004, η Ανδόρρα υποβάλλει προς έγκριση τα επίσημα σχέδια ελέγχου στην κτηνιατρική υποομάδα, η οποία έχει συσταθεί δυνάμει του άρθρου 2 του πρωτοκόλλου για τα κτηνιατρικά θέματα. Οι μεταγενέστερες επικαιροποιήσεις των σχεδίων της κοινοποιούνται στην Επιτροπή και εγκρίνονται από αυτήν. Η Επιτροπή ενημερώνει τα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων.5. Όσον αφορά τις μη εμπορικού χαρακτήρα μετακινήσεις ζώων συντροφιάς και προκειμένου να εφαρμοστεί το επίσημο μέτρο ελέγχου της απομόνωσης που προβλέπεται στο άρθρο 14 τρίτο εδάφιο στοιχείο β) του κανονισμού (ΕΚ) αριθ. 998/2003, η Ανδόρρα συνάπτει συμφωνία με τη Γαλλία και την Ισπανία. Για την εφαρμογή του μέτρου που προβλέπεται στο άρθρο 15 του εν λόγω κανονισμού, η Ανδόρρα χρησιμοποιεί τα εργαστήρια που ορίζονται στην απόφαση 2004/233/ΕΚ της Επιτροπής, της 4ης Μαρτίου 2004, με την οποία επιτρέπεται σε ορισμένα εργαστήρια να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα[14]. Η Ανδόρρα διαγράφεται από το τμήμα 2 και εισάγεται στο τμήμα 1 του μέρους Β του παραρτήματος του εν λόγω κανονισμού.Άρθρο 2Η παρούσα απόφαση αρχίζει να ισχύει την πρώτη ημέρα του μήνα που έπεται της έκδοσής της.ΠΑΡΑΡΤΗΜΑΗ αναφορά σε αυτές τις βασικές πράξεις λογίζεται ότι περιλαμβάνει παραπομπή σε όλες τις τροποποιήσεις και σε όλους τους κανόνες εφαρμογής.Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων[15].Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων[16].Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης[17].Κανονισμός (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο[18].Κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων[19].Οδηγία 2004/41/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και για την τροποποίηση των οδηγιών 89/662/ΕΟΚ και 92/118/ΕΟΚ του Συμβουλίου και της απόφασης 95/408/EK του Συμβουλίου[20].Κανονισμός (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου[21].Κανονισμός (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (EK) αριθ. 1782/2003 και των οδηγιών 92/102/ΕΟΚ και 64/432/ΕΟΚ[22].Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση[23].

[1] ΕΕ L 31 της 5.2.2000, σ. 84.

[2] ΕΕ L 33 της 2.2.2002, σ. 35.

[3] ΕΕ L 269 της 21.10.2003, σ. 28.

[4] ΕΕ L 374 της 31.12.1990, σ. 14.

[5] ΕΕ L 148 της 6.6.1997, σ. 16.

[6] ΕΕ L 31 της 5.2.2000, σ. 84.

[7] ΕΕ L 35 της 2.2.2002, σ. 35.

[8] ΕΕ L 269 της 21.10.2003, σ. 28.

[9] ΕΕ L 374 της 31.12.1990, σ. 14.

[10] ΕΕ L 148 της 6.6.1997, σ. 16.

[11] ΕΕ L 31 της 5.2.2000, σ. 84.

[12] ΕΕ L 35 της 2.2.2002, σ. 35.

[13] ΕΕ L 269 της 21.10.2003, σ. 28.

[14] ΕΕ L 71 της 10.3.2004, σ. 30. Απόφαση όπως τροποποιήθηκε την τελευταία φορά από την απόφαση 2004/693/ΕΚ της Επιτροπής (ΕΕ L 315 της 14.10.2004, σ. 47).

[15] ΕΕ L 31 της 1.2.2002, σ. 1.

[16] ΕΕ L 139 της 30.4.2004, σ. 1.

[17] ΕΕ L 139 της 30.4.2004, σ. 55.

[18] ΕΕ L 139 της 30.4.2004, σ. 155.

[19] ΕΕ L 165 της 30.4.2004, σ. 1.

[20] ΕΕ L 157 της 30.4.2004, σ. 33.

[21] ΕΕ L 146 της 13.6.2003, σ. 1.

[22] ΕΕ L 5 της 9.1.2004, σ. 8.

[23] ΕΕ L 18 της 23.1.2003, σ. 11.